CELEX: 32013R0041
Language: hr
Date: 2013-01-17 00:00:00
Title: Provedbena uredba Komisije (EU) br. 41/2013 od 17. siječnja 2013. o izmjeni Uredbe (EEZ) br. 441/91 o razvrstavanju određene robe u oznake kombinirane nomenklature 17041019 , 17041099 i 95021010 te o stavljanju izvan snage Uredbe (EEZ) br. 1287/83

02/Sv. 022
            
            
               HR
            
            
               Službeni list Europske unije
            
            
               317
            
         32013R0041
   
               L 018/1
            
            
               SLUŽBENI LIST EUROPSKE UNIJE
            
            
               17.01.2013.
            
         
      PROVEDBENA UREDBA KOMISIJE (EU) br. 41/2013
   od 17. siječnja 2013.
   o izmjeni Uredbe (EEZ) br. 441/91 o razvrstavanju određene robe u oznake kombinirane nomenklature 1704 10 19, 1704 10 99 i 9502 10 10 te o stavljanju izvan snage Uredbe (EEZ) br. 1287/83
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene Kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               U skladu s Uredbom Komisije (EEZ) br. 441/91 od 25. veljače 1991. o razvrstavanju određene robe u oznake kombinirane nomenklature 1704 10 19, 1704 10 99 i 9502 10 10 te o stavljanju izvan snage Uredbe (EEZ) br. 1287/83 (2) plastične lutke s prozirnim gornjim dijelom tijela od plastike napunjenim malim slatkišima razvrstane su što se tiče slatkiša u oznake KN 1704 10 19 i 1704 10 99, a što se tiče lutaka pod oznaku KN 9502 10 10. Zbog uvođenja napomene 4. uz poglavlje 20. Kombinirane nomenklature s učinkom od 1. siječnja 2007. navedene bi predmete trebalo razvrstati zajedno u oznaku KN 9503 00 21 kao kombinacije s bitnom značajkom igračke.
            
         
               (3)
            
            
               Uredbu (EEZ) br. 441/91 treba stoga na odgovarajući način izmijeniti.
            
         
               (4)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Tablica iz Priloga Uredbi (EEZ) br. 441/91 zamjenjuje se tablicom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. siječnja 2013.
      
         
            Za Komisiju, u ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 52, 27.2.1991., str. 9.
   
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Plastična lutka s pomičnim udovima, visine 140 mm, s prozirnim gornjim dijelom od plastike napunjenim s otprilike 10 g malih slatkiša koji sadrže saharozu i mogu se izvaditi kroz otvor ispod kopče na pojasu lutke.
            
            
               9503 00 21
            
            
               Proizvod se razvrstava u skladu s Općim pravilima 1. i 6. za tumačenje kombinirane nomenklature, napomenom 4. uz poglavlje 95. i tekstom oznaka KN 9503 00 i 9503 00 21.
               Dijelovi proizvoda ne mogu se smatrati „robom pripremljenom u pakiranja za pojedinačnu prodaju” u skladu s Općim pravilom 3.b jer nisu sastavljeni kako bi zadovoljili određenu potrebu ili izvršavali određenu radnju. Oni nisu ni u kakvoj vezi jedni s drugim niti su namijenjeni tome da ih se rabi zajedno ili povezane (slatkiši su namijenjeni potrošnji, a lutka igri).
               Lutka je predmet iz tarifnog broja 9503 u kombinaciji sa slatkišima iz tarifnog broja 1704, a kombinacija ima bitnu značajku igračke (vidjeti također Napomene s objašnjenjem KN uz napomenu 4. uz poglavlje 95.).
               Stoga se razvrstava kao lutka s oznakom KN 9503 00 21.